Noordwes

Noordwes-provinsie
Bokone-Bophirima
Nyakatho-Ntshonalanga
North West Province
Vlag  |
Wapen

|

Oppervlakte | 104 882 km²
Bevolking (2011)[1] | 3 509 953
Bevolking (2017 skat) | 3 850 000
Tale[1] | Tswana (63,4%), Afrikaans (9,0%), Suid-Sotho (5,8%), Xhosa (5,5%), Tsonga (3,7%)
Etniese groepe[1] | Swart mense (89,8%), Wit mense (7,3%),
Bruin mense (2,0%),
Asiërs (0,6%)
Hoofstad | Mahikeng
Premier | Lazzy Mokgosi (ANC)

Noordwes (Engels: North West, Tswana: Bokone-Bophirima) is een van die nege provinsies van Suid-Afrika. Die hoofstad is Mahikeng (tot onlangs nog Mafikeng). Noordwes is in 1994 gevorm deur die samevoeging van die ou Wes-Transvaal en die "tuisland" Bophuthatswana (uitgesluit die deel wat in die Vrystaat geleë was) en 'n noordoostelike deel van die ou Kaapprovinsie.

Die provinsiale hoofstad Mahikeng vorm 'n eenheid met Mmabatho, wat voorheen die hoofstad van Bophuthatswana was.

Ander belangrike dorpe in Noordwes is onder meer Potchefstroom, Klerksdorp, Brits, Rustenburg, Lichtenburg en Vryburg.

## Demografie

[wysig | wysig bron]

Meerderheidstale in Noordwes:

Afrikaans

Engels

Suid-Ndebele

Xhosa

Zoeloe

Noord-Sotho

Suid-Sotho

Tswana

Tsonga

Geen meerderheidstaal

* Bevolking (2007-sensus): 3 394 200.
* Tale: Tswana (63,4%), gevolg deur Afrikaans (9,0%).

## Distrikte

[wysig | wysig bron]

Distrikte van Noordwes

Daar is 4 distrikte in die provinsie, naamlik:

* Bojanala Platinum
* Ngaka Modiri Molema (voorheen Sentrale)
* Dr. Kenneth Kaunda (voorheen Suidelike)
* Dr. Ruth Segomotsi Mompati (voorheen Bophirima)

## Geografie

[wysig | wysig bron]

* Oppervlakte: Sowat 104 882 vk. km.

### Ligging en topografie

[wysig | wysig bron]

Noord en wes van Noordwes lê die land Botswana, terwyl die provinsies Noord-Kaap en Vrystaat aan die suidekant, Limpopo na die noordooste en Gauteng aan die oostekant daarvan lê. Die Magaliesbergreeks is in die noordooste, en die Vaalrivier vorm die provinsie se suidelike grens. Noordwes se suidelike deel is 'n uitgestrekte vlakte, terwyl die noordelike deel grootliks yl begroeide bosveld is.

## Ekonomie

[wysig | wysig bron]

'n Kunsmatige sandstrand in Sun City

Mynbou sorg vir meer as 'n derde van Noordwes se bruto binnelandse produk. Nagenoeg 94% van Suid-Afrika se platinum kom van die distrikte Rustenburg en Brits, wat meer van hierdie kosbare silwerwit metaal produseer as enige ander gebied ter wêreld. Die provinsie lewer voorts 'n kwart van die land se goud. Graniet, marmer, vloeispaat en diamante word ook ontgin.

Ondanks die mynboubedrywighede het die provinsie nog steeds 'n landelike karakter. Noordwes lewer sowat 'n derde van die land se mielies. Ander belangrike landbouprodukte in die suidelike en oostelike dele van die land is sonneblomolie, vrugte, tabak en katoen. Die westelike en noordelike dele het weer baie skaap\- en beesplase.

## Toerisme

[wysig | wysig bron]

Noordwes se malariavrye wildernisgebiede soos die Madikwe Wildreservaat en die Nasionale Pilanesbergpark is gewilde toeristebestemmings. So ook Sun City, 'n bekende luukse vakansieoord wat met twee gholfbane, kasino's, sportgeriewe en ander vermaaklikheidsaktiwiteite daagliks meer as 25 000 besoekers lok. Ander gewilde bestemmings vir buitelug-aktiwiteite is die Hartbeespoortdam (vir watersport) en die Magaliesberge met sy natuurskoon en voetslaanpaaie.

## Opvoeding

[wysig | wysig bron]

Die Noordwes-Universiteit, wat die Potchefstroomkampus (die Pukke) insluit, is die provinsie se vernaamste tersiêre onderwysinrigting.

## Verwysings

[wysig | wysig bron]

1. ↑ 1,0 1,1 1,2 (en)  "2011-sensus" (PDF). Statistiek Suid-Afrika. Geargiveer vanaf die oorspronklike (PDF) op 13 November 2015. Besoek op 13 November 2015.

## Bronne

[wysig | wysig bron]

* Botha, Alida: Op reis deur SUid-Afrika... - Wes-Transvaal, deel 1. In: Omgewing RSA. Deel 10, nr. 10, Oktober 1983
* Botha, Alida: Op reis deur Suid-Afrika... - Wes-Transvaal, deel 2. In: Omgewing RSA. Deel 10, nr. 12, Desember 1983
* Noordwes by Mieliestronk \- Met toestemming gebruik

## Eksterne skakels

[wysig | wysig bron]

| Wikimedia Commons bevat media in verband met Noordwes.

|

| Sien noordwes in Wiktionary, die vrye woordeboek.

|

* (en)  Toerisme-inligting oor Noordwes op Wikivoyage
* (en)  Amptelike webwerf

Provinsies van Suid-Afrika |

|

Gauteng | KwaZulu-Natal | Limpopo | Mpumalanga | Noord-Kaap | Noordwes | Oos-Kaap | Vrystaat | Wes-Kaap

* l
* b
* w

Munisipaliteite van Noordwes

Distriksmunisipaliteite en
hul Plaaslike Munisipaliteite|

| Bojanala Platinum|

Moretele · Madibeng · Rustenburg · Kgetlengrivier · Moses Kotane

|

Ngaka Modiri Molema|

Tswaing · Mahikeng · Ditsobotla · Ramotshere Moiloa · Ratlou

Dr Ruth Segomotsi Mompati|

Naledi · Mamusa · Groter Taung · Lekwa-Teemane  · Kagisano-Molopo

Dr Kenneth Kaunda|

JB Marks · Matlosana · Maquassi Hills

Normdata

Internasionaal|

* VIAF

Nasionaal|

* Verenigde State
* Israel

Geografies|

* MusicBrainz-area

27°S 26°O﻿ / ﻿27°S 26°O﻿ / -27; 26
*[l]: Lees hierdie sjabloon
*[b]: Bespreek hierdie sjabloon
*[w]: Wysig hierdie sjabloon